iMathCloud, serveis de Big Data per a petites i mitjanes empreses al núvol\niMathCloud és la primera plataforma de Big Data per a petites i mitjanes empreses en el cloud computing que els permet tenir accés a uns serveis que fins ara només eren accessibles a organitzacions amb molts coneixements i recursos financers. No són necessaris molts coneixements tècnics ni grans infraestructures de computació per accedir-hi des de qualsevol dispositiu, lloc i moment. La idea principal és racionalitzar o reduir una mica més la distància entre las grans empreses i les pimes en coneixements i infraestructures, perquè d’aquesta manera puguin competir amb els mateixos recursos. Els permetrà presentar-se a licitacions de concursos públics i millorar la seva fase d’internacionalització, atès que disposaran de l’accés a nacions no accessibles fins ara, i podran augmentar la cartera de clientes a l’oferir productes de millor qualitat.\nAquest canvi d’orientació en el serveis ha permès a Big Data convertir-se en un referent a nivell mundial. Ha assistit com a finalista al concurs de start-ups, anomenat Code_n14 del CeBit (Hannover). Aquest reconeixement fou publicat en diferents mitjans de comunicació tant a nivell autonòmic (La Vanguardia) com estatal (ABC, El Mundo, El Economista,..). A més a més, ha estat present en altres fires tecnològiques de referència, com LeWeb (París) i el Mobile World Congress, a Barcelona. Això ens ha permès aconseguir visibilitat i poder començar a incrementar la nostra cartera de clients potencials, així com la cartera de clients finals.\n• Els serveis de Big Data per a petites i mitjanes empreses.\nPonent: Sr. Iñigo Zubizarreta Nafarrate, co-fundador d’iMath Research, és el director comercial i el director d’innovació de la mateixa entitat.\nEl Sr. Zubizarreta és enginyer informàtic per la Mondragon Unibertsitatea, màster en Intel·ligència Artificial per la Liverpool John Moores University i màster executiu d’Innovació per la Escuela de Organización Industrial. A més a més, ha ocupat llocs com a enginyer d’R+D a Nem Solutions, filial de CAF que aplica noves tècniques de manteniment per a la millora del manteniment predictiu; i a BityVip, empresa aragonesa que ofereix aplicacions informàtiques complertes per optimitzar els diferents departaments de clients finals; puntualment també ha desenvolupat tasques directives aplicant els seus coneixements en el disseny del nou producte a desenvolupar.\nDimarts 6 de maig de 2014, de 16:00 a 18:00h


Comença la vacunació a majors de 80 anys i persones dependents a la Vall d’Aro - Diari digital de Ràdio Platja d'Aro\nComença la vacunació a majors de 80 anys i persones dependents a la Vall d’Aro\nRedacció 23/02/2021\tNo Comments\nS’ha començat a administrar a persones de Castell-Platja d’Aro, Sant Feliu de Guíxols i Santa Cristina d’Aro\nEl Centre Cívic Tueda de Sant Feliu de Guíxols s’ha convertit en el primer centre de vacunació de Covid-19 per a la població general de tota l’Àrea Bàsica de Salut de Sant Feliu que també dóna servei a Castell-Platja d’Aro i S’Agaró i Santa Cristina d’Aro.\nEl personal sanitari ha condicionat una part l’edifici municipal, al costat del Centre d’Atenció Primària de la ciutat, com a centre de vacunació i ha començat a administrar la primera dosi de la vacuna de Pfizer en els majors de 80 anys i pacients amb dependència reconeguda de la ciutat, Castell-Platja d’Aro-S’Agaró i Santa Cristina d’Aro. Seguint el pla de vacunació de la Generalitat de Catalunya, també s’està punxant les persones cuidadores.\n“El punt de vacunació escollit és el Centre Cívic Tueda per la proximitat amb el CAP”, comenta l’Adjunta a la Direcció de l’Equip d’Atenció Primària (EAP) de Sant Feliu de Guíxols, Raquel Tena. “En el Centre d’Atenció Primària tenim les neveres per emmagatzemar les dosis de la vacuna Pfizer i demanem a la ciutadania que faci un esforç per a desplaçar-se fins al centre vacunal de Sant Feliu per a garantir una conservació òptima de la cadena de fred”, explica Tena.\nA més, des d’aquest dilluns, s’està vacunant a domicili a les persones que tenen dificultats per desplaçar-se fins al Centre Cívic de Tueda. I, amb la col·laboració de Creu Roja, hi ha casos en què s’acorda un punt intermedi entre el centre de vacunació i el domicili de la persona que s’ha de punxar, per tal de facilitar el procés a totes dues bandes”, diu Raquel Tena. “Per exemple, una dona ens ha comentat que la seva mare tenia molts problemes per sortir del cotxe, de manera que la família ha acostat la pacient amb cotxe fins a l’entrada del centre cívic i una infermera l’ha vacunada sense sortir del vehicle”, ha posat d’exemple l’Adjunta a la Direcció de l’EAP de Sant Feliu.\nDes de l’Àrea Bàsica de Salut s’estima que d’aquest dimarts fins divendres es vacunarà més de 100 de persones cada dia al Centre Cívic Tueda, unes 400 en total, i la vacunació a domicili permetrà administrar la dosi a una setantena de persones més.\nLes dades poden variar d’una setmana a l’altra en funció de la quantitat de dosis que arribin i dels múltiples factors que afecten la logística de distribució de la vacuna. Amb tot, Raquel Tena confia que, amb el pas de les setmanes, s’aniran vacunant tots els grups d’edat perquè, afegeix, “el vertaderament important és que la vacunació ha començat i ja no pararà”.\n“El Departament de Salut de la Generalitat ens ha facilitat el llistat de totes aquelles persones a qui ara toca vacunar”, explica Raquel Tena. D’acord amb aquesta llista de contactes, “el personal del CAP de Sant Feliu truca un per un tots els pacients que s’han de punxar i concerten un dia i una hora, sigui al Centre Cívic Tueda, sigui a domicili o una opció alternativa”, continua Tena. Per tant, “les persones han d’esperar que els truquem des del CAP: no cal que demanin cita”, conclou l’Adjunta a la Direcció de l’EAP de Sant Feliu de Guíxols.\nPel que fa al procediment de vacunació, el personal sanitari i logístic demana a la ciutadania citada ser a l’hora i lloc acordats. En el cas del casal de Tueda, s’ha habilitat una sala àmplia i espaiosa a la qual s’accedeix a través d’un circuit de sentit únic i amb totes les senyalitzacions oportunes. Un cop a dins, i havent verificat prèviament la identitat del pacient amb la seva targeta sanitària, el personal d’infermeria aplica la dosi corresponent i la persona vacunada s’ha d’esperar un temps prudencial de 15 minuts. Passada aquesta estona, el pacient pot marxar del centre vacunal. Al cap d’uns dies es convocarà aquesta mateixa persona per a la segona dosi de la vacuna, habitualment amb un marge de temps d’unes tres setmanes entre punxada i punxada.\nPrevious Previous post: Nou servei d’assessorament especialitzat a persones en risc de perdre el seu habitatge\nNext Next post: El turisme català creix a la Costa Brava i cauen el turisme estatal i l’internacional durant la pandèmia


AMPLIACIÓ:Els ‘riggers’ demanen a la Fira que aturi la licitació i s’ofereixen a “salvar” el Sónar en 36 hores\nEls treballadors en vaga reiteren la voluntat negociadora més enllà de les mesures cautelars que pugui dictar el jutge dimarts\nACN Barcelona.-Els ‘riggers’ subcontractats per Fira Barcelona en vaga des de dijous passat han reclamat novament a la institució que “s’assegui a negociar”. Els treballadors han insistit a deslligar la seva lluita de la celebració o no del Sónar. No obstant això, han assegurat tenir un equip especial preparat per “salvar” el festival i muntar “en 36 hores” les estructures aèries, si el jutge ordena dimarts al matí mesures cautelars contra el servei que està oferint una tercera empresa contractada per la Fira. Amb tot, l’advocat assessor del col·lectiu, Quim Español, ha indicat que “independentment” de la resolució del jutjat, al qual han denunciat la suposada vulneració del seu dret de vaga, volen “continuar negociant” una solució a futur. “És tan important que se celebri el Sónar 2019 com els que vinguin darrere”, ha dit per reblar que l’única pretensió de la protesta és el manteniment dels llocs de treball dels ‘riggers’.\nEl Sindicat de Riggers ha reclamat a Fira de Barcelona que retiri la licitació del nou servei presentada a finals de juny i que s’obri “un període de negociació”. Això sí, han insistit en la necessitat que s’incorpori la subrogació dels contractes laborals, “quelcom que preveu la pròpia llei”. D’aquesta manera, l’advocat del Col·lectiu Ronda Quim Español ha negat que una clàusula (que esgrimeix Fira de Barcelona) pugui “vulnerar un dret fonamental” com el de vaga. Els ‘riggers’ han lamentat una vegada més la manca de voluntat de diàleg per part de Fira Barcelona, sempre segons els treballadors, en especial una vegada convocada la vaga. Des del sindicat han reconegut “contactes informals” els últims dies amb Fira de Barcelona i amb una diversitat d’organismes “preocupats” per la situació a la institució i per les afectacions al festival Sónar. No obstant això, “de taules de negociació laborals “no n’hi ha hagut”, ha lamentat Español.Davant d’això els tècnics van denunciar l’empresa, i el jutge ha citat les parts per dimarts a les nou del matí. En la vista els ha d’informar si accepta o no les mesures cautelars sol·licitades pels riggers, que passen per aturar el servei alternatiu que estan oferint empreses alternatives contractades per la Fira. En cas que així sigui, el portaveu del Sindicat de Riggers, Isaac Flix, ha assegurat que tenen preparat un equip extraordinari de tècnics “preparats per entrar i salvar el Sónar”. Segons el lletrat, si la “pretensió” que se subroguin els llocs de treball és atesa, els treballadors s’han compromès “a posar-se a treballar immediatament, si convé allargant la seva jornada laboral”, per garantir que el festival se celebra. I és que els treballadors en vaga han insistit aquest dilluns en la “vinculació” del col·lectiu amb un festival que “és un espectacle de caràcter cultural a protegir i conservar”. “No ens sembla bé situar el debat a l’entorn del Sónar”, ha apuntat Español. Segons l’advocat, els vaguistes voldrien que se celebri Sónar i per això demanen a l’empresa que s’assegui a negociar. “No és la nostra intenció en cap cas que el festival no se celebri, i sigui quin sigui el posicionament del jutjat seguirem seient a la taula amb la mateixa pretensió que es mantinguin els llocs de treball”, ha raonat. En cas que el jutge no atengui aquesta petició de mesures cautelars, i que el muntatge de Sónar segueixi a través d’una tercera empresa, els treballadors han avançat que seguiran amb les mobilitzacions, ara i en futures fires després del festival musical. Des del sindicat es recorda que després d’anys de precarietat, els riggers finalment havien pactat amb l’empresa (UTE Riggers) un conveni laboral que els reconeix la relació laboral i els drets adquirits. És per aquest motiu que la nova licitació del contracte amb Fira de Barcelona ha motivat una protesta inèdita tot i que la subrogació no havia existit mai, i els treballadors havien anat encadenat la feina per ser tècnics molt especialitzats. “La Fira només treballa amb UTE Riggers i UTE Riggers només treballa amb la Fira”, ha il·lustrat Español per fer més evident –al seu entendre- que la contractació d’una tercera empresa no es pot argumentar per part de Fira com un recurs a la lliure competència, sinó com una “vulneració del dret de vaga”.


Ni aigua beneïda, ni donar-se la pau, ni petonejar les imatges: l'Església vol esquivar el coronavirus | Ràdio Sabadell\nNi aigua beneïda, ni donar-se la pau, ni petonejar les imatges: l'Església vol…\nL'Església es preparara per combatre la propagació del coronavirus | Roger Benet\n10.03.2020 11:50 Pere Gallifa\nNi aigua beneïda, ni donar-se la pau, ni petonejar les imatges: l'Església vol esquivar el coronavirus\nL'Església no és aliena als problemes terrenals. Des d'aquest diumenge, la Conferència Episcopal Espanyola està anunciant un seguit de mesures per frenar la propagació del coronavirus entre la seva comunitat. "Les piques d'aigua beneïda seran suprimides, a l'hora de donar-se la pau no hi haurà contacte, la gent que distribueix la comunió s'haurà de rentar les mans abans i després...", ha enumerat el Bisbe del Vallès, Josep Àngel Saiz Meneses, en una entrevista a Ràdio Sabadell, arran del seu nomenament com a membre de la Comissió Executiva de la cúpula eclesiàstica espanyola. "Limitarem els moments de risc, les concentracions de molta gent, i els petons a les imatges s'han de limitar al màxim", ha afegit al programa El Cafè de la Ràdio.\nSaiz Meneses ha entrat a la Comissió Executiva de la Conferència Episcopal després del nomenament del cardenal Joan Josep Omella, arquebisbe de Barcelona, com a president de l'organisme. "És un fet excepcional", ha assegurat en referència al fet que dos bisbes catalans estiguin en posicions tan destacades de la jerarquia eclesiàstica. "Amb els reptes que tenim al davant, un home que coneix totes dues realitats, com a president a Madrid i sent el bisbe de la diòcesi més gran de Catalunya, pot anar bé de cara a la fluïdesa de comunicació i per resoldre problemes", ha assegurat.\nSobre els reptes que ha d'encarar l'església en els pròxims anys, Saiz Meneses apunta que el principal és ser coherents amb la pròpia fe i "no renunciar a l'essència del cristianisme". També a l'hora d'adaptar-se als canvis socials que impulsa la societat civil, apunta.


...a les activitats familiars de la Fàbrica del Sol, a fer un cop d’ull a les bases del premi “Joves Investigadors” i a la convocatòria "Climantica", a assistir al cicle “Ciutat Verda” i a intercanviar joguines i roba als equipaments de la ciutat.\n...a les activitats familiars de la Fàbrica del Sol. Tens plans per aquest cap de setmana?\n- Descobreix l’art de de visitar un jardí: el Roserar del Parc de Cervantes. El 14 de maig de 13 a 14 h.\n- Quins són els petits ocells que viuen a la ciutat i què mengen? Menjadora d'ocells per interactuar-hi. El 14 de maig de 10.30 a 13.30 h.\n- Sea dance: ballant amb microorganismes. Pots seguir el ritme? Coneix l’ecosistema dels microorganismes marins a través del moviment. El 20 de maig de 18 a 19 i de 19.30 a 21 h\n... a fer un cop d’ull a les bases dels premis “Joves investigadors”, que vol despertar la vocació en aquest camp d’aquells joves matriculats durant el curs 2014-2016 a centres docents espanyols de secundària, batxillerat o Formació Professional. Termini: fins el 29 de maig.\n...a participar a la convocatòria del "Congreso internacional CLMNTK16, del II Campus Climántica-CENEAM y del II Seminario", un campus juvenil internacional al Centro Nacional de Educación Ambiental (Segovia). El premi permet que un docent acompanyi als alumnes i es reconeguin les hores que hi dedica. Termini: fins al 31 de maig.\n... a assistir a les activitats sobre medi ambient, salut i dibuix del cicle “Ciutat Verda”, del 20 de maig al 26 de juny a diversos equipaments de la ciutat. Més informació.\n...a intercanviar la vostra roba i joguines amb els programes “Renova les joguines” i “Renova la roba!” que en fomenten el seu segon ús. Del 2 al 29 de maig a diversos equipaments de la ciutat.


La Travessa Montblanc-Móra celebra la seva segona edició amb una quarantena de participants | EFMR.cat\nInici Notícies Esports La Travessa Montblanc-Móra celebra la seva segona edició amb una quarantena de...\nLa Travessa Solidària Montblanc-Móra la Nova tornarà aquest any per celebrar la seva segona edició en un format més ampli quant a aforament i participació que l’any anterior. La Travessa se celebrarà el proper 5 de febrer en un recorregut de 100 quilòmetres i 3000 metres de desnivell que es dividirà en quatre etapes.\nL’any passat la situació va obligar a ajornar en un parell d’ocasions la celebració d’aquesta fita, que es va dur a terme sense gaire participació per les restriccions. Aquests 2022 el nombre de participants ja es troba tancat, amb una quarantena de persones, la majoria de les quals correran alguns dels trams de la cursa. No són més d’una cinquena els corredors que preveuen acabar el recorregut complet, que s’inicia a Montblanc i arriba fins al municipi de Móra la Nova.\nÀUDIO: El impulsor del projecte, Joan Roig, explica com encaren aquesta segona edició\nA part de la Travessa, també s’han organitzat durant aquests mesos altres activitats complementaris com la participació del Club de Tennis Montblanc i el Conca Pàdel on es van celebrar unes jornades americanes. També el Club Excursionista Montblanc ha organitzat una caminada per la mateixa jornada de la travessa a la Morera del Montsant. Així com les escoles de Montblanc i Móra la Nova que han participat amb projectes propis.\nTots els beneficis derivats d’aquestes activitats i de la pròpia travessa aniran en benefici a l’Associació de Familiars i Amics de Nens Oncològics de Catalunya (AFANOC). Amb més de 4.400 euros recaptats, les donacions continuen obertes a través de migranodearena.org. Amb aquesta segona edició, la Travessa Solidària Montblanc-Móra es posiciona com una de les activitats capdavanteres d’AFANOC.\nÀUDIO: La responsable de comunicació d’AFANOC, Meri Meya, destaca la importància d’aquesta travessa\nArticle anteriorMontblanc vol reactivar el pla parcial de la Batedora\nArticle següentLa Conca de Barberà assoleix el 80% de reciclatge durant el 2021


El CE Mercantil acusa la Federació Catalana de "discriminar el futbol base" - Diari de Sabadell\nEl CE Mercantil acusa la Federació Catalana de "discriminar el futbol base"\nCarlos López és el director esportiu del club mercantilista / Ll. Franco\nPortarà cua. La resolució de la temporada 19/20 per part de la Federació Catalana de futbol de no validar cap descens i cap ascens en el futbol base (excepte la cobertura de vacants) ha aixecat força polseguera i un dels clubs més afectats, el CE Mercantil, ha mostrat la seva indignació a través d'un dur comunicat sota el títol 'Nosaltres us acusem' dirigit directament als rectors de l'ens federatiu català que presideix el sabadellenc Joan Soteras.\nEl club mercantilista, presidit per Jordi Grané, acusa la Federació de "ser poruga, de no atrevir-se a seguir aprofundint en la democratització de la institució. Les circumstàncies excepcionals derivades de la Covit-19 exigeixen passos més ferms i decidits per acabar de democratitzar les fites assolides i no pas retrocedir". Sobre la seva postura, explica la nota que "volem codecidir amb la resta de clubs catalans. Com a Federació Catalana que som ens exigim una assemblea virtual i vinculant on tothom pugui decidir sobre aquesta temàtica que ens afecta".\nEl discurs és dur i contundent: "ha estat una mesura discriminatòria vers el futbol base català que comporta greus perjudicis a alguns clubs catalans". Com va explicar fa uns dies el director esportiu mercantilista, Carlos López, al Diari de Sabadell quatre equips (dos cadets i dos infantils) s'han quedat a les portes d'un probable ascens en les seves categories. "Han matat el millor futbol base de la comarca, però tornarem", va expressar llavors. Ara, l'entitat ha fet un pas més amb una acusació directa: "apel·lar al codi ètic per argumentar aquesta decisió de 'no als ascensos' és una estratègia força qüestionable", subratlla.\n"Comprenem que som la Federació amb més llicències respecte a altres federacions autonòmiques i també som comprensius al fet que comandar aquest volum de competició no és gens fàcil, però a nosaltres ens encanten els reptes i creiem que amb el compromís, la saviesa i la complicitat de la major part dels clubs catalans podem aconseguir la imaginació logística necessària per afrontar el rept derivat de l'opció 'd'ascensos sí' en les pròximes temporades", manifesta el CE Mercantil, que també llança un seriós avís: "cal replantejar-se el sentit de la Federació Catalana i del futbol català en un escenari postcovid que ens exigirà moltíssim. Acusem perquè la Federació Catalana som nosaltres, el Mercantil i la resta de clubs i les famílies catalans que gaudeixen jugant a futbol. Tenim el dret i l'obligació moral de fer-ho", acaba el comunicat.\nTemes:ce mercantil, federació catalana futbol, Jordi Grané, no ascensos, Sabadell


És l’autor de la cantata per al concert de Santa Cecília del 25è aniversari de l’ONCA. S’anomena ‘Del roc al rock passant pel barroc’, i posar lletra a les cançons ha sigut una experiència tan positiva que, tot i que el seu fort són els contes, està obert a nous treballs musicals.\nQuè pot dir de ‘Del roc al rock passant pel barroc’?\nEm van demanar les cançons i un relat que fes d’eix vertebrador. Llavors se’m va acudir explicar la història a través d’una musa, la musa de la música, que és qui explica al públic precisament la història de la música. A partir d’aquí, la musa presenta una època o un moviment musical i la cançó representa aquest moviment. La musa és un personatge divertit, el qual fa bromes i reflexiona si la música és només inspiració o també és treball per la dedicació que hi posen els intèrprets.\nQuè significa per


Els sindicats ELA, LAB, ESK i CNT se sumen a la convocatòria de vaga general per les pensions i condicions de vida dignes a Euskal Herria, fixada pel 30 de gener per la Carta de Drets Socials.\nLa mesura de lluita ha estat convocada des de la Carta de Drets Socials d’Euskal Herria, on participen diversos col·lectius i sindicats, juntament amb el Moviment de Pensionistes que s’ha sumat a la proposta. Les organitzacions que conformen la Carta dels Drets Socials portaven setmanes elaborant la proposta de mobilització que, finalment, han concretat com una vaga general pel 30 de gener.\nEn la compareixença d’aquest dimarts a Bilbao, les convocants han tornat a assenyalar que “el repartiment equitatiu de la riquesa, la defensa del sistema públic de pensions i el reconeixement dels drets socials no s’aconsegueixen amb promeses; són necessaris fets”. En aquest sentit exigeixen “al Govern de Madrid, als de Gasteiz i Iruñea, i a la patronal, que immediatament es recuperi el poder adquisitiu perdut de pensions i salaris i la seva revaloració automàtica en funció com a mínim de l’increment del cost de la vida; derogar les reformes laborals del 2010 i el 2012 i els aspectes regressius de les reformes de les pensions del 2011 i 2013”\nDe la mateixa manera han defensat una “pensió mínima de 1.080 euros i un Salari Mínim Interprofessional de 1.200 euros; acabar amb la bretxa de gènere en salaris i pensions; jubilació anticipada sense penalitzar amb 40 anys cotitzats; una xarxa de serveis socio sanitaris públics, universals i gratuïts; que la quantia de la Renda Garantida i RGI sigui del 100% del SMI, i normativa específica per complementar la pensió mínima a 1.080 euros”.\nÉs necessari assenyalar que CCOO i UGT no donen suport a la mobilització, a pesar de què suposa un pas endavant en la lluita que les persones pensionistes estan donant en els últims temps. Novament les burocràcies sindicals de les grans centrals tornen a posicionar-se en contra de les mobilitzacions. Han estat sindicats alternatius els que han impulsat o donen suport a la vaga, entre els quals es troben ELA, LAB, ESK o CNT.\nCCOO ha valorat que aquesta iniciativa “ha dividit al propi moviment”, al mateix temps que la qualifica “precipitada” i “fora de context, més si cap amb un acord de govern progressista a Espanya damunt de la taula”. Al mateix temps que UGT ha remarcat en les últimes setmanes que “una vaga general no és la sortida al problema de les pensions”.\nAquestes declaracions revelen el rol claudicant de les burocràcies sindicals que porten dècades acceptant i legitimant les reformes i atacs neoliberals, suposant un autèntic impediment al desenvolupament de les lluites sindicals i socials. Res nou sota el sol. Una situació que té l’aire de continuar amb el possible nou govern de Pedro Sánchez, que a més comptarà amb la integració en el mateix d’Unidas Podemos.\nNo obstant això, a Euskal Herria la pròxima vaga del 30 de gener suposarà una nova mobilització contra la precarització de la vida, recolzada no sols pel Moviment de Pensionistes d’Euskal Herria, sinó també pel moviment feminista (que comprèn a més de cent organitzacions), organitzacions socials com la plataforma LGTBI d’Euskal Herria Harro, Kakitzat, Associació de Treballadores de Llar (ATH), PAH Bizkaia-*Kaleratzerik ez, Berri-*Otxoak plataforma contra l’exclusió social i pels drets socials o Iskanbila.\nLluita de classes / Lluita obrera / Vaga / Món obrer Estat espanyol / Pensions


Avui tenia un escrit preparat sobre la comunicació i sobre els canvis que les noves tecnologies han suposat, i els que estan per arribar. Però he anat a una xerrada del IGD Prepara’t, la Setmana de l’Ocupació, i em vull la sang.\nI aquesta sensació em fa pensar que això del que us volia parlar i que potser conec millor, pugui esperar per més endavant, i avui deixi sortir el que ara em demana el cos.\nPotser moltes persones encara no sabeu a qui va dirigit o què és realment l’IGD Prepara’t, que s’està fent aquesta setmana a Igualada, i que té lloc cada tardor, des de fa ja 5 anys.\nDes del meu punt de vista, crec que l’IDG Prepara’t és una proposta que, a banda d’aportar eines per a la recerca de feina per a les persones que estan a l’atur o es plantegen canviar de lloc de feina, també pot aportar noves perspectives i visions de diferents sectors, experts, temàtiques, etc. Tant des d’un punt de vista més tècnic, com des d’un punt de vista de competències transversals, que com molts sabreu, són les competències o habilitats que té una persona, més enllà de la seva experiència o estudis. Actualment, en el món professional algunes d’aquestes competències més valorades són proactivitat, capacitat d’adaptació, diàleg i negociació, creativitat, orientació a resultats i objectius, motivació i resiliència.\nIntento anar-hi cada any, a algunes de les xerrades o taules rodones que es proposen.\nÉs cert, que igual que a qualsevol esdeveniment d’aquest tipus, et trobes amb xerrades més valuoses que d’altres. També, els que hi anem som persones molt diferents, amb expectatives i objectius molt diversos.\nSempre he sortit sabent alguna cosa més, i amb la sensació que moltes persones que haurien de ser a l’auditori no hi eren. No només aprenc dels ponents sinó que m’agrada escoltar quines són les coses que preocupen, els neguits, dubtes i reflexions dels que estan com a oients, a l’altra banda de l’escenari.\nLes dades del mes de setembre sobre l’atur a l’Anoia són de 8.831 persones. De les quals gairebé 3.000 són d’Igualada, prop de 1.000 són de Montbui i més de 1.000 són de Vilanova.\nCom pot ser que a la sala de l’IDG Prepara’t només hi hagués unes 20 persones? On està aquí la competència de la proactivitat?, on està l’orientació a resultats?\nAlguna cosa no quadra. Jo ho he vist publicat a diferents llocs i canals (i gratuïts). I em sorgeixen moltes preguntes sense resposta...\nNo arriba a qui ha d’arribar?,\nHauria de ser ‘obligatori” assistir-hi per part de totes les persones que estan apuntades al SOC o que reben la prestació de l’atur?,\nSi arriba, què en pensen els destinataris?, Com és que no els hi crida l’atenció o l’interès assistir-hi?\nEl que està clar, és que el món ha canviat i està canviant a un ritme vertiginós, i no ens podem instal·lar en la queixa o llançar la tovallola. O esperar que l’entorn canviï. Ara més que mai, és cert allò que deia Heràclit, que “no ens podem banyar dues vegades al mateix riu” perquè tot canvia. I som nosaltres els que necessitem canviar i preparar-nos de forma continuada. Mai com ara hi havia hagut tantes eines o facilitats per a preparar-nos, a l’abast de moltes persones i de forma gratuïta.\nAlguns potser pensen que tal com està tot, no queden opcions o no val la pena preparar-se. I aquí, des d’un enfocament del coaching, pregunto:\nPerò, realment, creure que no hi ha opcions, i escollir no preparar-te, t’ajuda a aconseguir una feina o la feina que vols?, què hi perds, preparan-te?, què hi podries guanyar?, quin és el cost de no preparar-te per a tu i per a la teva vida?\nTu no regues les plantes del jardí sovint? Creus que amb una vegada n'hi ha prou?\n27 d'octubre 2016.15:36h\nBenvolguda Roser, no pots imaginar-te com t’entenc!\nJo també he assistit a algunes de les taules rodones del PREPARA’T, com he mirat de fer-ho també altres anys, perquè crec que s’ho... Llegir més valen.\nAquesta proposta que organitza la Unió Empresarial de l’Anoia i l’Ajuntament d’Igualada hauria de ser un recurs inel·ludible per a una persona que vol buscar I TROBAR feina a la comarca (i fora d’ella, si m’ho permets), perquè t’educa la mirada permetent-te saber interpretar les claus de l’evolució del món empresarial en cada moment. Però, alhora, et permet aprendre nous punts de vista i testimonis que t’enriqueixen com a PERSONA.\nCrec que en l’àmbit laboral, com en de la salut, per exemple, hi ha una part de responsabilitat personal que no podem defugir, així doncs, de la mateixa manera que si no anem al metge quan estem malalts, no és culpa del metge, potser hauríem d’aprofitar aquests recursos per incrementar les nostres habilitats a l’hora de buscar feina.\nEstic convençuda de que cal formar-nos contínuament per poder entendre el món, cada vegada més canviant.\nI, en aquest cas, el preu no era un element dissuassori, perquè totes les accions del PREPARA’T són gratuïtes.\nAprofiteu, que el PREPARA’T no s’ha acabat. Apunteu-vos-hi. Encara hi sou a temps!\n27 d'octubre 2016.15:01h\nCompletament d’acord amb tu, Roser ! I mira que en el meu dia a dia (en el món de la salut) veig moltíssimes persones cada dia que busquen feina , alguns ho passen realment malament. Fa... Llegir més setmanes que (a més de consells pròpiament de salut) estic recomanant aquesta activitat. I intueixo que ningú (o gairebé) hi haurà anat. Em fa molta tristesa aquesta situació.\nEn un altre ordre de coses, a Igualada es fan tantíssims actes culturals que no s’arriba a tot arreu (per horaris, per obligacions diverses), i també em fa tristesa quan en algun espectacle, xerrada o activitat que és de ”QUALITAT 10” hi ha una desena o dues d’assistents. :-(\nAlguna cosa no devem estar fent bé com a societat (no descobreixo res de nou, oi?)


Nieves | Fundació Josep Carreras contra la Leucèmia\n"Em dic Nieves i la meva història comença l'estiu del 2013 quan tan sols em quedaven mesos per fer els 22 anys. La meva vida era perfecta per mi: acabava d'independitzar-me, tenia feina i era feliç amb tot el que tenia. Era aquesta noia divertida, alegre, esbojarrada i sempre envoltada de les meves amigues i la meva família.\nLa meva vida va començar a canviar i jo no entenia per què. Els dies eren intensament llargs, cansats, sense ganes de sortir de casa, sense ganes d'arreglar-me, el meu cos començava a omplir-se d’hematomes, vaig perdre la gana, estava molt cansada i tot se’m difícil. El meu caràcter va canviar radicalment: no era jo, era antipàtica, prepotent, esquerpa ... Fins que un dia treballant vaig notar que alguna cosa fallava en el meu cos i em vaig caure en rodó. Vaig perdre el coneixement durant unes hores, no recordo res d'aquell moment, només recordo obrir els ulls i trobar-me a l'hospital plena d'agulles i amb molts metges al meu voltant. El pitjor va ser que la cara de la meva mare era un poema. La notícia es va fer esperar. Em trobava sola a l'habitació amb la meva mare quan de sobte van aparèixer cinc metges al voltant del meu llit i em van confirmar que tenia leucèmia limfoblàstica aguda.\nJo em vaig quedar igual perquè mai havia sentit aquesta paraula, mentre que la mare es va posar a plorar d'una manera impossible d'explicar. Els metges, en veure que la meva reacció era nul·la, em van explicar que tenia càncer en la sang. Després d'això la meva reacció va ser la mateixa que la de la meva mare. Vaig començar a arrencar-me totes les vies que portava. Què dur, oi ?, per què a mi ?, em moriré? Totes aquestes preguntes van passar pel meu cap dia si i dia també. El 6 de febrer vaig ingressar en el que seria la meva segona casa: l'Hospital Mútua de Terrassa. No tinc paraules per donar les gràcies i descriure a la gent tan meravellosa que m'he trobat en aquest hospital, des dels hematòlegs, fins a les infermeres, tota la planta 11, l'hospital de dia, el personal de neteja, etc. Aquesta planta tenia i té alguna cosa especial per a mi.\nI va començar el procés. Jo estava molt negativa, sense ser conscient entre cometes del que em passava. Per la meva edat (21 en aquella època) era considerada pacient de risc alt. La quimioteràpia la coneixia molt bé en la teoria, ara la pràctica ... "acollona". Les meves estimades cirurgianes em van posar un total de cinc catèters a la jugular per la químio. Em duraven poquíssim, agafava unes infeccions tremendes. El meu tractament es va allargar prop d'any i escaig ja que vaig tenir mil complicacions. Vaig agafar anorèxia, vaig perdre tota la mobilitat i musculatura, vaig tenir una depressió sense explicació ... No volia veure ningú, insultava a tothom, engegava a la psicòloga fora de l'habitació ... Ara li dec moltíssim a ella perquè gràcies a ella vaig sortir d’aquest túnel tan negre. Vaig tenir una infecció en els ossos i em vaig sotmetre a dues operacions. Què dur oi? Però a dia d'avui res per mi és dur, sóc una lluitadora més.\nLa meva mare va patir moltíssim. Per ella era impossible veure’m encastada en un llit d'aquesta manera. Era una Nieves molt diferent. La químio em sentava fatal, els vòmits eren constants, tenia febres de 40º, recordo les baralles amb la meva mare amb el menjar ... No podia menjar. Vaig perdre completament la gana però havia de menjar i la meva mare m'obligava. Mentre menjava, plorava. Més endavant em van canviar també alguns sabors. Per exemple, el pa em sabia a plàstic i la Coca-Cola a metall. Vaig patir molts dolors ... Em passava les hores adormida ja que estava fins a dalt de morfina cada quatre hores. Vaig decidir que seguiria lluitant perquè encara em quedava molt per viure. Durant el meu tancament mai se m'oblidaran les finestres de la meva habitació. Estaven tancades per si algú es deprimia i intentava alguna ximpleria. Jo mirava a través i només pensava: Jo!, la quantitat de passejades que em queden per fer, la quantitat de pel·lícules que em queden per veure, les festes que em queden, les rialles que em queden i sobretot la guerra que em queda per donar ... No! Això no era el final, almenys per a mi. Aquesta habitació, com us he dit, és especial per mi. Lògicament em guardo secrets del que va passar a dins, que no tenen res a veure amb la malaltia. Quantes hores he passat envoltada de bones persones que avui ja no tinc al meu costat lluitant! Només em queda el record d'elles que, on siguin, sé que tenen cura de mi.\nDesprés va començar l'Hospital de Dia. També "acollona" perquè no saps el que hi ha a dins. El que hi havia era una gent fantàstica i una saleta meravellosa en la què no et senties malalt, estaves relaxat, i podies evadir-te en la mesura del possible de la teva gravetat.\nNo vaig vomitar més bilis perquè no podia. Vaig augmentar moltíssim la meva agressivitat, "la meva mala hòstia". Això sol passar en pacients amb càncer, i sobretot per la medicació.\nA l'agost de 2014 vaig acabar els cicles de químio a l'hospital de dia. I vaig començar el meu any de tractament de pastilles. Tot està anant bé. A partir d'ara revisions i que tot vagi genial.\nAquesta batalla, de moment guanyada, la dedico a tothom, perquè si alguna cosa he après, és que, tots som un. Però especialment, vull dedicar-la a la meva mare, als meus germans i al meu xicot ja que sense ells això no hagués estat tan fàcil. Especialment l'hi vull dedicar a una ex-companya, la Giovanna, que per desgràcia em va deixar però gràcies a tots els seus consells i suport jo em vaig fer forta. Sempre he sentit que ella va marxar per jo poder quedar-me. Així que mil gràcies.\nMoltes vegades la gent se sorprèn que jo tregui sempre un somriure d'aquesta experiència, però és així. Si em donessin l'oportunitat de no passar per això o passar-lo, jo escolliria la segona opció, sempre que sabés que viuria. Perquè no vull perdre a tota la gent que he conegut, estiguin o no, tot el que ha canviat la meva vida a millor, i tot el que he après. A més estimo la meva ex-químio, les meves pastilles ... perquè gràcies sobretot a elles, segueixo viva. El fet de veure cada dia a gent que tira endavant, fa que mai elimini el somriure de la meva cara. D'aquí a poc, el febrer del 2015, celebraré el meu segon cumplevida.\nLluita i Viu! TOTS PER A UNA I UNA PER A TOTS!"


Tallers | L'Artista va a l'escola\nTALLER DE LAND-ART proposat per “L’artista va a l’escola” a “POBLET, NATURA I ART”, 5 d’octubre de 2019.\nEl Land-art és una manera de treballar artísticament en un entorn natural fent servir materials procedents de la natura. Els beneficis que aporta són:\n– el contacte directe amb la natura ens recorda el que som, natura, i que formem part d’ella\n– ens desperta la percepció de l’entorn i, per tant, l’experiència estètica i el coneixement del medi natural\n– ens recorda que res és per sempre, que tot és efímer, fins i tot l’art i l’experiència estètica\n– educa afavorint el respecte a la natura\n– per últim, ens transporta als albors de la creació artística (la prehistòria) ja que tenim l’oportunitat de transmutar el material natural trobat en una obra que té un significat nou\nPreparant el taller:\nComencem a treballar. Premisses del taller:\nAquesta activitat pot desenvolupar-se individualment o en petits grups i té com a objectiu principal treballar artísticament amb materials naturals en un espai natural. La intenció última de l’obra (el missatge que es vol transmetre) ho decidirà cadascú en particular (o cada grup), per exemple: ressaltar la bellesa de l’entorn, crear personatges misteriosos, evocar la geometria de la natura…\nManté una actitud receptiva. Fixa’t en les formes, els colors i les olors que t’envolten. Fixa’t també en les característiques dels materials que tens al teu abast: la seva textura, el seu pes, la seva consistència, la temperatura… Reflexiona sobre què és el que més t’agrada o et crida l’atenció i perquè.\nPensa quines estratègies pots posar en joc per treballar: caminar, triar, acumular, reordenar, relligar, superposar, ensorrar, enfonsar, marcar… i si la teva obra serà petita o gran, molt elaborada o poc.\nComença a treballar, tot tenint en compte que l’obra pot ser creada amb les teves mans o producte d’una acció del teu cos a l’entorn.\nResultat del taller:\nFotografies fetes pels participants Encarna Chillón, Eva Vitzkaya, Sebastià Masramon i l’organització del “Natura i Art”:\nGràcies a Sergi Quiñonero i Nani Blasco per l’organització de “Poblet. Natura i Art” i a Cristina Ferré pel seu suport incondicional. Gràcies també als participants del taller per la seva creativitat i interacció amb la natura.


Trobareu aquí tots els accessoris necessaris per als vostres Sistem de ventilació.\nConsulteu-nos si no trobeu les mesures que desitgeu. És la secció adequada per als que vulgueu crear-vos vosaltres mateixos el vostre espai per a cultiu de cànnabis.\nComprar Accessoris d' Aire\nAlchimia us proposa aquestes brides metàl·liques, ideals per a fixar correctament els vostres accessoris en els espais de cultiu de cànnabis interior. Equipats d'un petit cargol i disponibles en diferents mides, aquestes brides metàl&middo [...]\nAlchimiaweb presenta les reixetes per a la sortida del tub d'extracció del teu cultiu interior de marihuana, dissenyades per evitar que per ell es colin insectes, partícules o altres elements no desitjats, que bloquejarien la sortida d'aire del mat [...]\nAccessori per als conductes de ventilació dissenyat per eliminar les olors del nostre cultiu interior de marihuana. Aquest segment de tub metàl·lic s'ha dissenyat com a complement del sistema d'extracció d'aire en el nostre cultiu interior [...]\nPro 12558.60€ 46.85€\nAtenua el so dels teus aparells de ventilació tubulars amb aquests cubs insonoritzats. Aquestes útils caixes ajudaran a disminuir el soroll ambiental del teu cultiu, tant pel teu benestar i comoditat, com per aconseguir el màxim de discreció. S [...]\n100 mm60.00€ 48.00€\n125 mm60.00€ 51.00€\nCaixa anti soroll mitjana\nDissimula encara més el teu cultiu interior utilitzant caixes anti soroll. Dissenyades per recobrir els extractors d'aire de format tubular, alhora que absorbeixen el so amb una escuma sintètica similar a una esponja. Redueix el soroll que genera [...]\n150 mm70.00€ 59.45€\nCaixa anti soroll 200mm80.00€\nUnió en T metàl · lica per ajuntar diferents conductes de ventilació encarregats de fer circular l'aire de dos armaris de cultiu i redirigir a una sola sortida. És un complement ideal per a aquells casos en què es disposi de més d'un [...]\n200 mm diam30.50€ 24.35€\n250 diam.35.00€ 28.00€\nReductor de 250mm a 200mm de diàm.\nAconsegueix ja a Alchimia l'anell reductor Metál.lic de 250 a 200mm, ideal per connectar extractors de mida major a conductes d'aire o altres accessoris del sistema d'extracció del teu cultiu interior de marihuana. [...]\nReductor metà l·lic circular de 150mm a 125mm, per a la connexió d'Extractors amb els Conductes d'aire, i a altres accessoris del cultiu interior. [...]\nManeguet final - 125mm dià m.\nManeguet metà l·lic final, de 125 mm de dià metre, per a fixar de manera còmoda, en el punt d'Entrada o de Sortida de l'aire, en un espai de cultiu interior. [...]\nReductor de 200mm a 150mm de dià m.\nReductor metà l·lic circular de 200mm a 150mm, per a la connexió 'Extractors amb els Conductes d'aire, i a altres accessoris del cultiu interior. [...]\nVàlvula de clapeta antiretorn\nLa vàlvula de clapeta antiretorn permet el flux de sortida d'aire cap a l'exterior, però impedeix l'entrada de l'aire des de l'exterior cap alespai de cultiu. [...]\n125 mm12.00€ 9.00€\nReductor de 125mm a 100mm de dià m.\nReductor metàl·lic circular de 125mm a 100mm, per a la connexió d'Extractors amb els Conductes d'aire, i altres accessoris del cultiu interior. [...]\nManeguet de 125mm dià m.\nManeguet metà l·lic de 125 mm, per a fixar els Conductes d'aire i altres Accessoris que es troben en un espai de cultiu interior, de manera simple i eficaç. [...]\nConnector en forma de " T " metà l·lic de 150mm de dià metre, per a combinar diferents connexions dels Accessoris d'aire, en l'espai de cultiu interior. [...]\nManeguet de 150mm dià m.\nManeguet metà l·lic de 150 mm, per a fixar els Conductes d'aire i altres Accessoris que es troben en un espai de cultiu interior, de manera simple i eficaç. [...]


44 – Acte de presentació del catàleg de l’exposició “Tota pedra fa paret. La pedra seca a Catalunya” a Bonastre (14-12-2020) – ASSOCIACIÓ PER LA PEDRA SECA I L’ARQUITECTURA TRADICIONAL (APSAT)\n44 – Acte de presentació del catàleg de l’exposició “Tota pedra fa paret. La pedra seca a Catalunya” a Bonastre (14-12-2020)\n16 de Desembre de 2020 16 de Desembre de 2020 Marti Rom\nAprofitant que l’exposició “Tota pedra fa paret. La pedra seca a Catalunya” estava a Bonastre (Baix Penedès) es va fer la presentació del catàleg de l’exposició. Es va fer el dilluns, 14 de desembre de 2020 a les 18.00 hores a la Sala d’exposicions Centre Cívic de la Societat de Bonastre.\nHi van participar: Ester Bartra Alcaldessa de Bonastre, Dolors García Presidenta de l’Institut d’Estudis Penedesencs, Joan Roura de l’Associació per la Pedra Seca i l’Arquitectura Tradicional, M. Àngels Blasco Directora General de Cultura Popular i Associacionisme Cultural, Roger Costa de la Direcció General de Cultura Popular i Associacionisme Cultural i Abraham Guillén de l’Institut d’Estudis Penedesencs. Per part de l’APSAT també hi va assistir Robert Rovira de l’Arboç i del Grup barracaire Drac Verd de Sitges.\nTot i que fins avui s’han fet moltes exposicions i publicacions sobre la pedra seca de Catalunya, aquesta és la primera que aborda el fenomen des d’una perspectiva global. Els comissaris han estat tres membres de l’Associació per la Pedra Seca i l’Arquitectura Tradicional (l’August Bernat, director de la revista “Pedra Seca”, l’Esther Bargalló, fotògrafa oficiosa de la pedra seca a Catalunya, i Martí Rom, l’actual president) juntament amb Roger Costa, tècnic del Servei de Recerca i Protecció de la Direcció General de Cultura Popular i Associacionisme Cultural. Aquesta és una obra col·lectiva, doncs s’ha demanat materials (fotografies, sobretot) a molta altra gent, així com l’assessorament d’experts en la matèria. Cal remarcar el paper del Joan Roura, geòleg i membre d’un dels col·lectius pedrasecaires més actius de Catalunya, el Grup de la Pedra Seca de Castellar del Vallès. Per altra s’ha d’esmentar el treball en xarxa, perquè a part de demanar assessorament i informació a persones a títol individual (estan als crèdits) també hi ha col·laborat diverses entitats de l’Observatori del Patrimoni Etnològic i Immaterial (OPEI), coordinats des de la Direcció General de Cultura Popular. Un reconeixement especial a l’ajuda que han proporcionat, de manera especial el Museu de les Terres de l’Ebre, l’Ecomuseu de les Valls d’Àneu i a l’Institut Ramon Muntaner.\nEl catàleg està a la venda (10 euros). Es pot aconseguir a:\nPodeu veure la presentació a YouTube:\nJoan Roura, Ester Bartra, M. Àngels Blasco, Dolors García, Abraham Guillén, Roger Costa i Robert Rovira\nPrevious Previous post: 49 – Taller de Pedra Seca a Can Trona. Setmana de la Pedra Seca (2020)\nNext Next post: 45 – La Fatarella (Fundació el Solà): exposició “Tota pedra fa paret. La pedra seca a Catalunya”


La presencialitat total amb gairebé el mateix professorat, ràtios prepandèmia i el manteniment de les mesures sanitàries marcaran el curs 2021/22\nEl conseller d’Educació i Formació Professional, Martí March, ha presentat aquest dimecres les dades corresponents a l’inici del nou curs 2021/22 a les Illes Balears. L’han acompanyat el director general de Planificació, Ordenació i Centres, Antoni Morante, la directora general de Personal Docent, Rafaela Sánchez, la directora general de Primera Infància, Innovació i Comunitat Educativa, Amanda Fernández, i el secretari general, Tomeu Barceló.\nDe nou, la Covid-19 ha marcat la planificació del curs 2021-22, si bé amb algunes diferències significatives en relació amb els curs passat. «Des del Govern s’ha treballat per poder mantenir les escoles segures i al mateix temps garantir la presencialitat total de l’alumnat», han remarcat.\nEl proper curs 2021/22 preveu que les Balears comptin amb un total de 173.482 alumnes (3.113 més que el curs passat) degut principalment a l’increment de matrícula d’FP. El curs passat només es va creixer en 118 alumnes, una xifra extraordinàriament baixa ja que la tendència habitual en els darrers cursos era un increment de l’entorn de 2 mil alumnes cada any. S’ha de tenir en compte que la de les Balears, és l’única comunitat de l’Estat que té un creixement constant de l’alumnat, xifrat amb més de 26 mil alumnes en els darrers 10 anys, i una mitjana de més de 2000 alumnes nou cada curs. L’efecte de la pandèmia va fer que en el curs passat els nous alumnes fossin només 900.\nEl nou curs, a diferència del passat, comença amb la presencialitat total de l’alumnat. Per a fer-ho possible els elements claus han estat: l’experiència de l’anterior curs, en el que els centres han conviscut amb la pandèmia i han demostrat que les escoles són entorns segurs, l’alt percentatge del professorat vacunat (a l’entorn del 90 i, en el cas de l’alumnat, més del 71% de 15 a 19 i del 54% de 12 a 16, ja han rebut la pauta completa, les mesures de prevenció que es mantenen durant el nou curs i la bona coordinació entre Salut i Educació.\nPer a fer possible la convivència amb la pandèmia i la presencialitat les Balears mantendran una xifra de docents molt similar a la del curs passat en el que es va incrementar en 567 docents a l’inici del curs. Avui ja s’ha assolit una quota de professorat de 450 docents, als quals s’hauran d’afegir més de 80 docents més del programa PROA+, per la qual cosa es comptarà amb una quota molt similar a la del curs 2020/21.\nCal destacar que des de 2015 el nombre de docents a les Balears ha crescut en més de 2.000 professionals i que s’han fet oposicions que han permès estabilitzar el 2017, 2018 i 2020 2.779 places, la majoria per a docents interins. Es preveu haver tret prop de 6.000 places a oposició entre el 2017 i el 2023, es a dir, s’hauran de treure al voltant de 2.500 places més.\nLes Balears, pioneres en posar l’accent sobre la ventilació. El primer trimestre del curs passat el Govern va facilitar a tots els centres de les Balears aparells de detecció de CO2, tant a la pública com a la concertada. En aquests moments, està en procés la licitació perquè els centres disposin de filtres HEPA per garantir un nivell òptim de purificadors d’aire per valor de 1.760.550€ corresponent als centres públics i s’augmenten els mòduls de funcionament dels centres concertats per a l’adquisició d’ aquests filtres per un valor de 460.000 €. Suposa un total de 2.220.550 €. Aquesta mesura complementarà l’adoptada el curs 20-21 amb l’adquisició de mesuradors de CO2 i suposarà dos filtres per cada tres grups a tots els centres, tant públics com concertats.\nEs recuperen les ràtios prepandèmia\nA l’actual curs es recuperen les ràtios ordinàries prepandèmia que segons estableix la llei són de 25 alumnes a primària, 30 a secundària i 35 a batxillerat. «Cal remarcar que a les Balears la mitjana a tots els nivells educatius es troba per davall del que marca la llei», han apuntat des de la Conselleria.


Collar dualitats topàs hematites - Jèssica Bellí Joies\nCollar de plata i combinació del blau del topàs en talla navette. La tira de la cadena és d’hematites naturals, que li dona un toc de lluentor a la peça. La tanca està realitzada a mà en forma de gantxo, molt còmoda i fàcil de ficar.\nMaterial: Collar de plata amb parts de la textura oxidada, topàs natural en talla navette de 12 mm. i cadena d’hematites naturals.\nquantitat de Collar dualitats topàs hematites\nCategories: Col·leccions, Collars, Dualitats, Joies Etiquetes: hematites, plata, topàs


Via l'Aranya,a Coves de l'Salitre, Montserrat - Pugi a Catalunya\nAquesta increïble via transcorre per la zona sud de l'massís de Montserrat, just per la paret de les coves de sal. Una escalada ideal per realitzar a l'hivern per la seva bona orientació sud. És una via d'escalada perfecta per iniciar-se en el món de l'escalada de via llarga.\nAquest guiatge d'escalada és per una via oberta per Joan Altimira a 1997, una via d'escalada que supera parets verticals, esperons, diedres ... no posarà a prova totes nostra tècnica com a escalador. 340 metres de recorregut ens oferiran unes vistes de la zona sud de Montserrat i tota la plana de Martorell.\nLa roca és calcària conglomerat d'una qualitat acceptable però en algun tram tenim petites seccions d'una roca de no tan bona qualitat. És una escalada molt completa amb infinitat de bones preses que fan que la via es pugui gaudir i no requereixi res de compromís, nostre guia d'escalada t'ajudarà sempre que ho necessitis. És una bonica via d'onze llargs, un total d'uns 340 metres. Cada llarg té aproximadament uns 30/35 metres i el grau mitjà és de V / 61.\nEstà equipat amb perns, però posarem alguna assegurança flotant perquè puguis veure com treballen i començar a iniciar-te en l'escalada d'autoprotecció. en resum, una via "obligatòria" a Montserrat Sud si es vol gaudir de l'escalada a l'hivern.\n340 metres d'escalada esportiva amb parabolts / autoprotecció.\nReserva el teu guiatge a la via L'Aranya!\n340 metres - 11 llargs - V + / 6a\nmig dia. (30 minuts d'aproximació, 4 hora d'escala i 1 hora de descens).\nNomés es pot realitzar durant les dates, entre el 1 de juliol a l' 31 de desembre. Respecte pel animals salvatges. Recomanem en els mesos d'octubre, novembre i desembre.\nLa nostra activitat requereix un mínim de 2 persones. També es pot contractar un servei privat. (Si vols un grup privat, tries tu el dia i clica a l'extra).\nguiatge privat (inclou fins 2 persones) i la teva activitat es realitzarà el dia que has demanat amb un guia exclusiu per a tu o per al teu grup de màxim 2 persones. Els avantatges d'aquest servei és que pots tenir per a tu i els teus una activitat més personalitzada.\nTota activitat requereix un mínim de participants per poder fer-la efectiva. En cas de no arribar a el mínim de participants, no et preocupis, et donarem tres opcions: ajornarem l'activitat fins al moment en què tinguem als participants necessaris; segona opció, t'oferirem la possibilitat de realitzar l'activitat en servei privat amb el suplement que suposa; i la tercera opció, et tornarem els diners exacte via transferència o farem un val de l'import pagat més 1 5% per les molèsties causades perquè puguis fer servir el val en qualsevol activitat que desitgis sense caducitat en Climb in Catalunya. Si no tens una data concreta per fer l'activitat, sempre tens l'opció de mirar al calendari les activitats obertes (lnk a el calendari d'activitats obertes) per veure si queden places lliures.


Queixes per incivisme als Jardins de José Ignacio Urenda – NouBarris.Net\n3 d'octubre de 2020 2 d'octubre de 2020 Informatius\tEl Turó de la Peira, Incivisme, Queixes\nEls veïns dels balcons que donen als Jardins de José Ignacio Urenda denuncien que cada nit conviuen amb conductes incíviques que no els deixen descansar. Afirmen que des de l’estiu, un grup d’adolescents es concentra a l’espai per jugar a la pilota fins a la matinada. Els veïns expliquen que la majoria dels joves no porta ficada la mascareta, s’agrupen en grups de més de sis persones i fan soroll. L’Ajuntament ja es va reunir amb els veïns per poder resoldre els conflictes de convivència que hi ha a l’espai. I també per solucionar els problemes de manteniment i neteja que hi ha a l’espai, sorgits de les conductes incíviques. “Comencen els crits, comencen a donar cops, si el dia que es llencen els mobles, hi ha mobles als contenidors, els llencen per aquí, els estampen contra el carrer. – explica Balbina García, una de les veïnes dels jardins – És un incivisme tan gran. I clar, estem molt cremats.”\nA partir de la reunió amb els veïns, des de Districte s’ha donat resposta a moltes de les qüestions de manteniment que plantejaven els veïns, sobretot en relació a embornals i alguns forats del paviment. També s’ha mantingut la neteja ordinària de la zona que en moltes ocasions ha de retirar restes d’ampolles de vidre, llaunes i altres residus.\nD’altra banda, des de l’Ajuntament s’afirma que la Guàrdia Urbana ha incrementat la presència en diferents horaris i ha realitzat diverses intervencions. A més, s’ha destinat un equip de gestió de conflictes per mediar entre els veïns i el col·lectiu adolescent. Un servei que segons el Districte “s’ha pogut veure’s afectat per la situació d’emergència sanitària”. Tot plegat fa que els veïns continuïn demanant una ràpida solució al problema del soroll i l’incivisme. “Des de finals de juliol fins ara s’està solucionant amb més neteja, més manteniment- comenta Jordi Martínez, un dels veïns – Quan veuen el cotxe amaguen la pilota i tots callats amb la mascareta ficada, però tota la tarda estan sense la mascareta ficada i parlo de grups de 30-40 persones.” Per això aquest cap de setmana els veïns continuaran convocant cassolades al vespre.\nEls veïns dels jardins demanen a l’Ajuntament que tanqui l’espai a les nits, per evitar les conductes incíviques dels adolescents. Des de l’Ajuntament, però s’argumenta que l’espai públic és un bé per a la comunitat i s’aposta per “reforçar els processos de mediació i acompanyament a la convivència”. Des del districte i l’equip de gestió de conflictes s’està treballant per buscar propostes que aconsegueixin revertir les conductes incíviques i afavorir l’ús compartit de l’espai.\n← Nou Barris estrena una nova edició del Pantalla Barcelona\nUnes festes de San Froilán amb reserves i limitacions →


Imatge del cordó policial dels Mossos d'Esquadra fet per impedir que els manifestants antifeixistes es trobessin amb els simpatitzants de Vox, aquest dissabte, a Tarragona | ACN\nLa conselleria d'Interior carrega contra Paula Varas «per no complir les mesures anticovid»\nVa ser denunciada per resistència a l'autoritat\nper Redacció 09/02/2021 11:00h\nLa tensió que es va viure aquest dissabte, 6 de febrer, a Tarragona, durant el passeig electoral que la formació d'ultradreta VOX va fer a Tarragona, ha tingut una nova derivada. La contramanifestació organitzada per respondre a la presència de VOX a la capital tarragonina, va acabar amb la consellera de Nova Ciutadania, Paula Varas, denunciada per resistència a l'autoritat.\nLes imatges de la regidora republicana pel terra, mentre era retinguda per una agent del cos de la policia catalana, van ser la foto del dia en una campanya electoral que, darrerament, ha tornat a revifar l'amenaça de tenir diputats d'extrema dreta al Parlament. Durant la roda de premsa del govern català d'aquest dilluns, 8 de febrer, el conseller d'Interior, Miquel Sàmper, ha donat la seva versió dels fets.\n«Incomplia les mesures anticovid»\nSàmper va assegurar que els Mossos d'Esquadra van identificar a una persona que estava en la línia policial. El titular d'Interior va puntualitzar que a Varas «no se la va detenir, sinó que se la va identificar i es va procedir a aixecar acta». A més a més, el conseller d'Interior va assegurar que la regidora tarragonina, «no complia les mesures anticovid».\nEn les darreres hores, la regidora Paula Varas ha rebut el suport d'una de les principals entitats que treballa amb la immigració, l'Aliança Internacional Sense Fronteres pels Drets i les Llibertats. L'entitat, que centra els seus esforços en la situació dels magrebins, ha manifestat «la nostra ferma condemna, i rebuig, a l'agressió patida per la consellera Paula Varas, qui ha mostrat el seu compromís amb els drets humans i ha condemnat, de totes totes, qualsevol forma de racisme i discriminació». L'associació també ha fet pública la seva sorpresa «per l'excessiu zel i sobreprotecció desplegat per la policia catalana durant el míting de VOX».\nERC Tarragona Govern català Conselleria d'Interior Mossos d'Esquadra Ajuntament de Tarragona Vox


Bicioses de la btt: 2009\nPedalant per Fucimanya\nAvui, el Joan i la Montse ens han portat a fer una ruta molt maca que, sortint de Santpedor i passant per Sallent, ens ha apropat a Fucimanya. A la tornada, una pana a la bici de la Goretti ens ha fet separar ja que nosaltres no teníem gaire temps. Així que, tot passant per Cabrianes, ens hem desviat cap a Sant Fruitós per arribar ja de nit a casa. Total 29,6 km i 503 m de desnivell acumulat. Trobareu el track a Wikiloc\nA la sortida de Santpedor hem passat prop del runam de les mines de potassa de Sallent, que provoca un greu problema de contaminació dels aqüífers de la zona.\nLa Montse en una de les rampes de la ruta i amb Sallent al fons.\nArribant a l'ermita de Sant Martí de Serraïma\nLa colla al davant de l'ermita de Sant Martí.\nBaixant ens trobem amb un forn de calç magníficament conservat.\nAbans d'arribar a Cabrianes, passem per davant de la bonica masia de la Carrera\nPublicat per Joan Baraldés Santamaria a 9:38 Cap comentari: Enllaços a aquest missatge\nPedalant per Collbató i El Bruc\nAquesta nova passejada ja l'havíem fet anteriorment amb el Joan. Avui érem set persones: l'Àngels, l'Enric, l'Ester, el Josep, la Montse i nosaltres dos.\nEl dia era més fresquet, fins i tot han caigut algunes volves de neu. La ruta passa pel peu de Montserrat i travessa molts camps d'oliveres que, de fet, és el paisatge dominant. La llàstima és el tros de carretera des del restaurant dels Brucs fins a can Massana, però la resta es fa per pistes generalment bones i fàcils de seguir. La volta té 22,4 km. i 540 m. de desnivell acumulat; per tant, de dificultat moderada.\nZona d'aparcament del pic-nic que hi ha prop de les coves de salnitre. A punt de començar.\nEl pas per la Vinya Nova. Aquí ja començàvem a tenir calor.\nLes roques de Montserrat sempre presents.\nTravessant camps d'oliveres.\nCan Massana. El punt més alt de l'excursió.\nDe tornada a Collbató.\nPublicat per Neus a 8:15 Cap comentari: Enllaços a aquest missatge\nCara sud de Montserrat\nAquesta excursió l'hem feta un matí que d'entrada era boirós i que de seguida s'ha tornat un dia clar i agradable.\nHem sortit de Collbató i hem passat pel Bruc, la Vinya Nova, Can Jorba i, seguint el "camí de les Batalles", fins a Can Massana.\nHem fet un tros per la carretera, potser ha estat el menys interessant, ja que la resta és un casmí molt agradable entre oliveres. al tornar, hem seguit més estona el camí de les Batalles i hem tornat a Collbató.\nLa ruta ha estat de 24 Km. i un desnivell de 550 mts.\nRecomanable per fer una matinal.\nPodreu trobar el track al Wikiloc\nPublicat per Neus a 8:05 1 comentari: Enllaços a aquest missatge\nPassejant pel Moianès\nAquesta excursió ens l'ha proposada el Miquel Àngel. Podreu trobar el track al Wikiloc i segons el gps te 50 km i un desnivell acumulat de 945m.\nEs tracta d'una passejada pel Moianès, amb sortida i arribada a Moià, i passant per Collsuspina, on s'ha fet parada per dinar.\nHem baixat fins a la riera de Marfà i després ens hem enfilat, passant per la masia de Marfà, fins a trobar la pista que ens duia a la població de Collsuspina.\nEl paisatge és molt bonic, i en algunes ocasions hem deixat el camí per endinsar-nos al bosc o travessar un camp. El dia ens ha acompanyat força.\nAlguns membres de l'expedició ( formada per 16 persones) han hagut de marxar abans i ja no s'han quedat a dinar.\nPel camí, com podreu veure en una de les fotos, ens hem trobat amb una revista que ha anat força bé per aixecar...l'ànim a la colla de "viciosos" que venien amb nosaltres, les "Bicioses".\nHa estat un dia ben agradable, i ara ja estem esperant la nova proposta pel dia 13 de desembre.\nA Moià, a punt per iniciar la volta.\nVistes de la riera de Marfà\nLa masia de Marfà\nEl Miquel Àngel va trobar a les autentiques "vicioses"\nLa colla recuperant forces tot fent un most\nEl camí desapareix per creuar un camp encara florit.\nPublicat per bicioses a 6:47 Cap comentari: Enllaços a aquest missatge


Pollastre de pagès amb olives i mango\nPreparació dels daus de mango confitats: talleu el mango en daus petits, col·loqueu-los en una paella amb el sucre. Coeu-ho fins que els daus siguin tous, retireu-ho del foc i afegiu-hi el cerfull picat ben fi.\nElaboració de la salsa d’olives: talleu la carcassa del pollastre a trossos petits, salteu-los en una cassola amb una mica d’oli. Quan siguin rossos, afegiu-hi les verdures i, després, el vi ranci i l’aigua. Deixeu-ho reduir fins que tingui densitat de salsa. Coleu la salsa i afegiu-hi les olives picades molt fines.\nEscalivar el pebrot i tallar a tires primes. Posar al forn a uns 150ºC fins que quedi sec.\nMuntatge del plat: Quan el pollastre sigui cuit, marcar les parts a la planxa fins que la pell sigui ben torrada i cruixent. Munteu el plat fent una línia amb els daus de mango, poseu el pollastre a sobre, al seu costat les làmines de mango i les tires de pebrot sec


El tancament de centres educatius s’allarga pel coronavirus | BellaterraDiari\nEl tancament de centres educatius s’allarga pel coronavirus\n“És evident que el confinament augmentarà en dies i que, en conseqüència, haurem de prendre decisions sobre el curs escolar“, ha explicat el conseller. Tots els centres educatius estan tancats des del divendres 14 de març com a mesura per reduir l'expansió del coronavirus.\nBargalló ha parlat de la possibilitat de “reprogramar” i que caldrà “prendre decisions sobre el currículum. “Vivim una situació nova i ens hem d'adaptar dia a dia“, ha afegit. El conseller ha rebutjat l'opció d'allargar el curs durant el juliol i agost, però sí que ha dit que s'ha de poder fer la selectivitat i el batxillerat ha d'haver acabat al juny.


Voluntariat | Casa Orlandai\nHome › L’associació › Participa › Voluntariat\nDes de l'inici de l'activitat de la Casa, l'abril de 2007, han estat moltes les persones que s'han ofert per donar suport al dia a dia de la Casa. De forma espontània i no sempre planificada se'ls hi ha donat cabuda al llarg dels primers mesos del projecte.\nPerò això ha anat canviant amb el pas del temps i, avui, podem dir que a l’Associació Cultural Casa Orlandai contem amb un nombre important de voluntaris i voluntàries que volen aportar una part d’ells i elles mateixes a un projecte sociocultural com aquest, on la gestió interna la porta a terme una assemblea de veïns i veïnes del barri que, sense ànim de lucre, van voler impulsar-lo.\nTot i així, encara volem que siguin més les persones interessades en formar part d’aquest equip de voluntariat i que se sentin part del projecte. Us hi convidem a unir-vos, són molts els àmbits on poder fer la vostra aportació. Per això, i per qualsevol altra cosa ens trobareu a la vostra disposició. Si vols fer voluntariat a la Casa Orlandai pots contestar el formulari que segueix o trucar al 932 52 42 62. De seguida contactarem amb tu per fer-te una petita entrevista!


Croqueta de terró Xixona pel dia internacional de la croqueta i...per tot l'any - Made in Jijona\nCroqueta de terró Xixona pel dia internacional de la croqueta i…per tot l’any\nBernat Sirvent Coloma16 enero, 20200 Comentarios0263\nHi ha més dies internacionals i mundials que llonganisses, però només hi ha un terró amb patent de cors per cuinar una autèntica croqueta de terró, salada o dolça, que munta tant, amb receptes per carregar un tren\nDemà és Sant Antoni, pero hui se celebra el Dia Internacional de la Croqueta. Que sí, que ja sabem que hi ha més dies que llonganisses: de la dona, del xiquet, del pare, de la mare, de la tuberculosi, del bes, del medi ambient, de l’aigua, dels animals, de la música, de la llengua anglesa, xinesa, rusa, dels drets humans, de la solidaritat, dels enamorats, de la pau, de la democràcia, de la corrupció i dels tsunamis, dels assajos nuclears, sense tabac, de la poesia, de la ràdio, del treball, de la salut i, fins i tot, del te (per cert, no estaria de més que s’instituira també el dia mundial del terró).\nDoncs bé, el nostre hashtag preferit no cal ni repetir-lo: #terroigelattotlany. Senzillament, perquè tots dos productes, amb patent de cors xixonenc, ens agraden, ens fan feliços, ens proporcionen energia positiva i, per sobre de tot, fan gran el poble de Xixona i els xixonencs en forma de treball, sous, negocis i dignitat. A més a més, sabem que sou molt llaminers, però que vos ha sobrat alguna barra de bon terró xixonenc en els propassats Nadals.\nCroqueta amb terró de Xixona i boletus elaborada pel restaurant L’Entrepà de Xixona. /FOTO ANTONIO GARCIA\nAcí vos proposem una recepta de croqueta salada de terró.\n1 litro de llet\n150 grams de mantequilla\n1 barra o 1 i mitja de terró, per suposat, de Xixona, de textura toua i selleig IGP\nFonem la mantequilla, poc abans d’afegir el terró esmicolat o a trocets molt petits. A banda, posem a escalfar en una olla evitant que es formen grumolls en la beixamel. Després afegim la farina i ho ofeguem bé tot. Tenim que lligar tota la massa. Després afegim la llet calenta i tot ben bellugat o remenejat per tal d’aconseguir una crema homogènia.\nHo fiquem tot a foc lent i anem bellugant perquè no s’hi pegue al perol. En passar uns vint minuts, ja estarà bona la massa. Si es que no s’apega al cul. Ho traem i fiquen en una safata per tal d’arrebossar-ho amb pa ratllat i ou.\nDesprés hem de batre els ous i anem fent boles amb les croquetes amb una mica d’oli d’oliva a les mans per tal de facilitar la tasca. S’arrebossen amb el pa ratllat i els ous batuts. A l’hora de fregir, és molt convenient que l’oli de la paella estiga molt calent. En començar a estar dorades, les traem a un plat amb paper absorbent. Per xuclarse els dits!!!.\nA L’Entrepà, el temple de la tapa amb terró de Xixona per excel.lència, la poden provar ja feta, jejejeje!!!. Supèrbia la que cuinaren en la ruta de la tapa amb terró de Xixona l’any 2018 i que encara es pot tastar, si la demanen. També mariden molt bé com aperitiu o com a entrant d’un bon menú. Delicatessen amb una fusió d’aromes i sabors molt agradable.\ndia internacional croqueta\nSanchis Mira-Antiu Xixona: historia de un éxito empresarial que no para de crecer Artículo anterior\nLa almendra marcona, verdadera pepita de oro, a debate en Xixona Artículo siguiente


Actitud Lúdica: 2015\nPublicado por uribart en 20:02 2 comentaris:\nPublicado por uribart en 14:15 1 comentari:\nEn aquest segon podcast de la temporada us informem de notícies com les detencions a 12 eGamers de Corea del Sud i algunes especificacions de Fallout 4, però bàsicament el dediquem a la beta de Star Wars Battlefront.\nAixí que si voleu saber què tal va anar l'experiència dels 4-5 dies que va durar la beta escolteu aquest segon ludipodcast!\nPublicado por uribart en 14:41 Cap comentari:\nEtiquetas: 4ThePlayers, actitudludica, dice, electronic arts, ludipodcast, Playstation, PS4, Star Wars, Star Wars battlefront, videogames, videojocs, videojuegos\nA falta de poc més d'un mes per a què surti al mercat l'esperadíssim Fallout 4 -serà un juegazo, ostres!- el hype ja corre per les vostres venes... i les meves.\nEls últims vídeos que s'han vist són espectaculars i clar... una història com la de Fallout 3 (o millor, no ho sabem encara), amb uns gràfics de nova generació... es forma la combinació perfecte per ser GOTY.\nRespecte a això del GOTY... ja n'estic una mica fart que quan encara queden tres mesos ben bons per acabar l'any la gent ja diu que Metal Gear o The Witcher 3 són els que es poden barallar pel GOTY 2015. Sembleu futboleros coi! Que si CR7 o Messi, que no hi ha discussió! Messi cada any o el món és injust!... i a discutir i barallar-vos per qui queda segon.\nBé, això era futbol...en el món dels videojocs el meu parer és ben oposat. Cada any és diferent, hi ha anys pobres de títols i n'hi ha que Déu n'hi dó el que costa decidir quin és el joc de l'any, però crec que el 2015 és un any per recordar. Jocs com Bloodborne estan més que capacitats per poder competir per ser "game of the year", i el que em sembla més greu és treure de la llista dos jocs que encara no han sortit com són Star Wars Battlefront -del que no tindré criteri, ja us aviso ara- o aquest bestial Fallout 4 que només per la garantia de qualitat de Bethesda i amb xifres astronòmiques com les 400 hores de joc assegurades (sense tenir en compte possibles DLC's futurs) i gràfics increïbles per un RPG-Sandbox colossal, té moltes, moltíssimes possibilitats de ser GOTY 2015.\nProu ja d'especulacions i al que anàvem...\nEn aquesta ocasió us porto un vídeo que he fet per mostrar-vos el primer Fallout de tots. Corria l'any 1997 i els que no l'hagin vist mai fliparan bastant! Moltes sorpreses al vídeo: la perspectiva, l'empresa que el va fer i el sistema de torns... bé no desvetllo res més:\nPublicado por uribart en 11:39 Cap comentari:\nEtiquetas: actitudludica, Bethesda, fallout, fallout4, hype, pcgaming, Playstation, PS4, videogames, videojocs, videojuegos, Xbox One, youtube\nPublicado por uribart en 22:39 Cap comentari:\nSí, senyores i senyors! No és una broma, ni una innocentada del 28 de Desembre. Tenim Podcast!\nEl Ludipodcast està llest i es pot escoltar a través de la web de IVOOX:http://www.ivoox.com/ludipodcast_sb.html?sb=ludipodcast , i ben aviat a iTunes (encara no és a iTunes gràcies a la senzillesa de penjar quelcom a Apple Store, era irònic, sí).\nEsperem que us els poguem oferir ben sovint i que pugueu seguir les publicacions. Recordeu que si us subscriviu serà més fàcil!\nNo us molesto més i aquí us el deixo:\nPublicado por uribart en 22:01 Cap comentari:\nEtiquetas: actitudludica, ludipodcast, podcast\nSí, tal qual! La franquícia acaba de batre un nou rècord venent 4 milions de còpies del joc NBA 2K16 en una setmana d'ençà que va sortir al mercat. Han duplicat el nombre de descàrregues digitals i s'han triplicat el nombre de partits jugats online durant aquesta primera setmana.\nRealment la crítica del món especialitzat i els fans de la nissaga NBA 2K ho tenen claríssim, és el millor joc que hi ha actualment i millora cada any!\nI nosaltres ho corroborem! Juegazo!\nPublicado por uribart en 14:24 Cap comentari:\nEtiquetas: 2K, NBA, nba2k16, PS4, videogames, videojocs, videojuegos, Xbox One\nDissabte 3 i diumenge 4 d'Octubre, és a dir, aquest mateix cap de setmana, se celebrarà al O2 Arena de Praga la 2105 European Road to BlizzCon. Les competicions europees dels jocs de Blizzard per assolir les finals mundials que tindran lloc a la Blizzcon el pròxim 6-7 de Novembre a Anaheim, Califòrnia.\nDes de les 12:00 del matí fins ben entrada la nit es retransmetran totes les competicions en streaming via Twitch o YouTube i podrem veure partides de: Hearthstone, World of Warcraft i Heroes of the Storm. En aquest últim joc podrem veure als mítics equips Fnatic, Gamers2 o Team Liquid que ja són famosos en aquest nou joc de Blizzard després d'arrasar a League of Legends.\nPerò si sou impacients, des d'avui mateix ja s'estan jugant les eliminatòries prèvies.\nLa competició promet i a més l'esdeveniment té molt bona pinta, serà espectacular segur!\nA part de les competicions també s'hi podran veure partides d'exhibició de Star Craft 2 i es podrà jugar a Overwatch el nou joc de Blizzard que encara no té data de llançament però que es preveu que s'anunciï a la Blizzcon de Novembre.\nNo us ho perdeu! eSports en estat pur!\nMés informació aquí: http://www.eurtb2015.com/es-es/\nPublicado por uribart en 13:11 Cap comentari:\nEtiquetas: 2015 european road to Blizzcon, blizzard, blizzcon, eSport, hearthstone, heroes of the storm, pcgaming, world of warcraft\nAquí teniu alguns dels moments més espectaculars. N'hi ha d'altres, però no us ho ensenyarem tot, no?\nPublicado por uribart en 17:51 Cap comentari:\nEtiquetas: 4ThePlayers, actitudludica, batman, batman arkham knight, batmobile, Playstation, PS4, rocksteady, Sony, videogames, videojocs, videojuegos, youtube\nTancar una trilogia així no era fàcil.\nNo ho era, ja que Arkham Asylum, i sobretot, Arkham City, eren pràcticament insuperables. Origins va sortir força malament així que tots estàvem temorosos de per on podia sortir el tir amb aquest Arkham Knight.\nDoncs el tir ha sortit per tot arreu menys per la culata -bé, per la culata del PC si (troll mode)-\nPer què diem que el tir ha sortit per tot arreu? doncs perquè no és un tir, és una canonada, una proesa cinematogràfica i un joc excel·lent que, a hores d'ara, ja està fent trontollar els fonaments dels Video Games Awards del proper mes de desembre amb una candidatura segura a goty (game of the year).\nEra molt difícil superar aquell Arkham City amb aquella Gotham convertida en mini sandbox i tot el desplegament de combos, artefactes i personatges. Una obra mestra dels nostres temps, un joc imprescindible en qualsevol col·lecció.\nCom es podia millorar?\nLa primera gran novetat que ens va arribar va ser la del Batmobile. No ens tenia gens convençuts el cotxe-tanc del cavaller de la nit, i des de ben arrancat el joc ens ha fet emmudir i retreure'ns dels nostres dubtes. És senzillament genial.\nLa conducció és fàcil com un GTA, però amb tocs de Burnout Takedown increïbles.\nEl combat amb el mode COMBAT del Batmobile és una innovació pel que fa a controls -amb dos botons mous el vehicle i dispares amb senzillesa i precisió-. Aplaudim els dissenyadors d'aquestes mecàniques, però aplaudim-los fins que tornin a sortir a l'escenari!\nCombinar la novetat del Batmobile amb els nous combos i tota la trama nova després de la mort del Joker no era una tasca gens fàcil, i sobretot fer-ho sense tocar tot allò tan magnífic que ens havien deixat les entregues anteriors. La gent de Rocksteady ho ha fet, ho ha aconseguit i imagino que ho ha fet amb suor i llàgrimes, ja que no concebo altra manera d'aconseguir un producte tant exquisit que no sigui pencant i patint com animals.\nArkham Knight és un Arkham City a l'enèsima potència, un autèntic tro que t'asseu al sofà de casa i et deixa esclafat amb una immersió total en el personatge de Batman, unes mecàniques perfectes i unes escenes cinematogràfiques que rebentarien les taquilles dels cines si s'estrenés com a pel·lícula.\nNo desvetllarem res més, només volíem plasmar la nostra opinió, molt humil, d'un joc que pocs dies abans d'adquirir-lo no les teníem totes. Ens ha tancat la boca i ho ha fet amb una bufetada amb la mà oberta.\nAl canal de YouTube d'actitudludica anirem penjant vídeos amb "momentazos" espatarrants del joc, de moment us en deixem un brutal:\nUn absolut plaer convertir-te en l'amo de la nit, en el cavaller obscur, en l'Arkham Knight.\nPublicado por uribart en 12:59 Cap comentari:\nEtiquetas: batman, batman arkham city, batman arkham knight, Batman Arkham Origins, batmobile, opinió, Playstation, PS4, rocksteady, videogames, videojocs, wbgames\nArribem al final d'aquest increïble joc, amb un dels millors moments -és la nostra humil opinió- de la història dels videojocs.\nUn desplegament de disseny, música i paisatges meravellosos per culminar aquesta delícia de joc. Disculpeu els clicks del micro, esperem solucionar-ho ben aviat!\nPublicado por uribart en 11:25 Cap comentari:\nEtiquetas: actitudludica, català, gameplay, journey, Playstation, ps3, Sony, thatgamecompany, videogames, videojocs, videojuegos, youtube\nNBA 2K16 arribarà el proper dia 29 de Setembre. A part de les tres portades oficials que tindrà l'edició estàndard- amb Anthony Davis, Stephen Curry i James Harden- també podrem reservar l'edició especial on el protagonista serà ni més ni menys que Michael Jordan (serà la tercera aparició en portada de míster MJ).\nAquesta edició no només serà diferent per la portada esplèndida de MJ, sinó que tindrem una sèrie de continguts extres -la majoria dedicats a Jordan- que faran les delícies dels fans de Michael.\n- Pòster de Michael Jordan NBA 2K16\n-Vinil de paret de la marca Fathead de Michael Jordan\n-Bambes virtuals de Jordan per MiJUGADOR\n-Samarreta virtual de Jordan per MiJUGADOR\n-Samarreta de bàsquet virtual de Jordan per MiJUGADOR\n-30.000VC (moneda virtual)\n-VIP+ per MiEQUIPO\n-Sobres i una Moments Card exclusiva de l'edició especial.\nJORDAN IS BACK!!!!!!!\nPublicado por uribart en 19:26 Cap comentari:\nEtiquetas: 2K, 4ThePlayers, air jordan, aj23, Anthony Davis, james harden, Michael Jordan, mj23, NBA, nba2k, nba2k16, Playstation, PS4, Sony, special edition, Stephen curry, xbox, Xbox One\nAcabo d'estrenar una capturadora nova i per familiaritzar-me amb ella vaig connectar la PS3. En veure els jocs que hi tenia, no vaig poder concebre que Actitud Lúdica no fes un gameplay d'uns dels jocs més bonics que hem jugat mai.\nAixí que us deixem amb el gameplay comentat en català de Journey, una meravella de joc\nPublicado por uribart en 9:59 Cap comentari:\nEtiquetas: 4ThePlayers, gameplay, journey, Playstation, ps3, Sony, thatgamecompany, videogames, videojocs, videojuegos, youtube\nPublicado por uribart en 17:54 Cap comentari:\nPublicado por uribart en 15:56 Cap comentari:


Troba un projecte i forma'n part | Joves BCN\nT’interessa dur a terme un projecte juntament amb més persones, dedicar-li algunes tardes després de l’institut per finalment acabar gaudir del resultat final. Vinga va, escull el que més t’interessi. T’ho passaràs bé!!\nJoves BCN és un portal des d’on podràs escollir entre un gran nombre de projectes presentats. Cada projecte consta d’un document Drive des del qual podràs revistar els avanços més recents així com els requisits i el mètode de contacte.\nTenda Roba sense ànim de lucre\nCulturalLa tenda de roba ENSAMBLE és una plataforma sense ànim de lucre que té com a objectiu crear un lloc perquè els artistes puguin donar a conèixer les seves obres , descobrir altres artistes i connectar amb els membres de la comunitat. Tot això mentre guanyen diners venent impressions de productes estampats amb els seus … Tenda Roba sense ànim de lucre Leer más »...\nEsportiuOrganitzar un seguit de tornejos gratuïts a la Barceloneta, tornejos de 64 persones aprox. Del primer torneig ja ho havíem pensat quasi tot, l’havíem de fer aquest abril, però se’ns va fer tard. Pensàvem fer-ho a principis de tardor, quan no hi hagi tants turistes ni faci tanta calor. Per veure el que tenim podeu … Torneig Vòlei Platja Leer más »...\nClasses Impartides per Universitaris\nCulturalUniversitaris compartint gratuïtament el seu coneixement a gent interessada Com éssers humans acostumem a gaudir del plaer, del plaer de compartir el coneixement, del plaer de que la gent s’interessi per allò que tant estimem i li hem dedicat tant de temps…, per aprendre, per notar que cada dia sabem més… Una mica la idea d’aquest projecte … Classes Impartides per Universitaris Leer más »...\nThink (web filosofia)\nCulturalVeure la moral de la societat d’una altra manera, intentar crear una nostra i aconseguir una visió més object…Think, és un projecte llarg que hem començat fa poc. L’objectiu principal és aconseguir una visió més objectiva i personal del món, trobar-li sentit a la vida i reflexionar sobre temes com el feminisme, la pobresa o … Think (web filosofia) Leer más »...\nCulturalÉs un portal des d’on la gent pot trobar projectes per formar-ne part alhora que altra gent troba persones per iniciar un projecte. ¡¡Plantegem-nos aquelles idees tan surrealistes que algun cop t’han passat pel cap!! Aquest projecte és la web que esteu veient ara mateix (crec que està en funcionament, espero), la cosa és que … Joves BCN Leer más »...\nWeb Túnel la Foixarda\nCulturalA dalt de tot de montjuïc es troba un dels espais més emblematics pels escaladors de Barcelona. Un túnel recobert de preses que el fan un espai increible. Joves BCN ha dedicat els últims mesos a fer una pàgina web d’aquest lloc. CONSTA DE: Tota la història del túnel Reviews de materials Un recull d’activitats per fer … Web Túnel la Foixarda Leer más »...\nUncategorizedDinamitzem “més persones fent x” i guanyem un rècord !! Guinness World Records reparteix títols a tots aquells que superin alguna cosa mundialment. La nostra idea és superar un rècord de participació massiva (exemples). Teníem pensat promocionar un retrobament de molta gent a través de les xarxes per aconseguir el màxim nombre de participants possibles, un cop … Guinness World Record Leer más »...\nCULTURALS ONLINE ESPORTIUS PRESENCIALS LLARG_TERMINI\nmayo 8, 2022CulturalLa tenda de roba ENSAMBLE és una plataforma sense ànim de lucre que té com a objectiu crear un lloc perquè els artistes puguin donar a conèixer les seves obres , descobrir altres artistes i connectar amb els membres de la comunitat. Tot això mentre guanyen diners venent impressions de productes estampats amb els seus dissenys.D’aquest projecte 4/5 parts estan fetes (és un projecte abandonat). Membres: 2 (tornarien si algú si fica) Autor: Joves BCN Visitar WEB...\nmayo 25, 2022CulturalVeure la moral de la societat d’una altra manera, intentar crear una nostra i aconseguir una visió més object…Think, és un projecte llarg que hem començat fa poc. L’objectiu principal és aconseguir una visió més objectiva i personal del món, trobar-li sentit a la vida i reflexionar sobre temes com el feminisme, la pobresa o la mort a nivell social, personal i universal. COM FUNCIONA?? (Poden haver-hi canvis)De fet ben bé no és un foro, és un seguit de documents oberts al públic que es van creant amb la participació de gent voluntària que sense cap filtre pot realitzar canvis.De cada “debat”(així li direm), sortiran tres documents oberts que amb el temps s’aniran acomplexant.El primer consistirà en aportar la mirada de la societat actual Europea i basant-nos amb el que considera que és socio-èticament correcte donarem una opinió com a societat. El segon és el mateix però ignorant que som una societat, simplement deduir com ens afecta el tema del debat com a persones que som, tot des d’una perspectiva de l’objectiu de la vida de cada individu. Finalment, el tercer document, aportarà una mirada més científica mentre es pregunta com afecta l’univers i si podem dir que és negativa o psitivament.Com ja hem dit, el considerem un projecte ambiciós i amb el qual hem de dedicar molt de temps si volem que funcioni, encara així, simplement pel procés considerem val la pena.De moment tenim un gran treball de planificació i hem començat molts documents. Del “foro” només tenim el que seria l’estructura, vegeu aquí: Enllaç al foro perque veieu com funciona, només funciona el debat societat...\njunio 25, 2022CulturalUniversitaris compartint gratuïtament el seu coneixement a gent interessada Com éssers humans acostumem a gaudir del plaer, del plaer de compartir el coneixement, del plaer de que la gent s’interessi per allò que tant estimem i li hem dedicat tant de temps…, per aprendre, per notar que cada dia sabem més… Una mica la idea d’aquest projecte és utilitzar els espais de la UB (Universitat de Barcelona), per reunir universitaris disposats a ensenyar i gent interessada per crear una espècie de classes interactives relacionades amb la carrera que ha o està cursant “l’estudiant profesor”. Nosaltres hem pogut gaudir d’experiències semblants i davant la bona voluntat dels universitaris i per promoure el coneixement entre nosaltres, hem decidit plantejar-nos aquest projecte. De moment està en fase de formulació (enllaç Drive del que tenim fins ara i per més informació)....\nmayo 25, 2022CulturalA dalt de tot de montjuïc es troba un dels espais més emblematics pels escaladors de Barcelona. Un túnel recobert de preses que el fan un espai increible.Joves BCN ha dedicat els últims mesos a fer una pàgina web d’aquest lloc. CONSTA DE:Tota la història del túnel Reviews de materials Un recull d’activitats per fer allà Un sistema on la gent pot publicar els seus rellotges (recorreguts) Un Foro Aquest projecte el podríem donar per acabat, tot i això el deixem overt, ja que tenim alguns plans de millora Enllaç Web...\nmayo 25, 2022CulturalÉs un portal des d’on la gent pot trobar projectes per formar-ne part alhora que altra gent troba persones per iniciar un projecte. ¡¡Plantegem-nos aquelles idees tan surrealistes que algun cop t’han passat pel cap!! Aquest projecte és la web que esteu veient ara mateix (crec que està en funcionament, espero), la cosa és que a part de mantenir la web en funcionament esperem créixer molt més, volem ser capaços de recolzar iniciatives de moltes més maneres (amb lloguer de material, sessions informatives, espais, acompanyament…), per altra banda, volem augmentar el nostre públic, arribar a més gent i allotjar moltes més iniciatives....\nEsportiuOrganitzar un seguit de tornejos gratuïts a la Barceloneta, tornejos de 64 persones aprox. Del primer torneig ja ho havíem pensat quasi tot, l’havíem de fer aquest abril, però se’ns va fer tard. Pensàvem fer-ho a principis de tardor, quan no hi hagi tants turistes ni faci tanta calor. Per veure el que tenim podeu consultar la web, tema material, tot i no tenir-lo tenim una idea d’on el podem aconseguir, només faltaria això, les petites coses i dinamitzar-ho i promocionar-ho tot. Web Torneig...


5 tips sobre com afrontar la selectivitat | Pallars Digital\n5 tips sobre com afrontar la selectivitat\nS’acosta la Sele per als alumnes de segon de batxillerat i des de l’Oficina Jove us volem donar 5 consells per afrontar aquests exàmens\nper Redacció, 10 de juliol de 2018 a les 11:48 |\nQuè tal Millenials?! S’acosta la Sele per als alumnes de segon de batxillerat i des de l’Oficina Jove us volem donar 5 consells per afrontar aquests exàmens.\n1.- Estudia (obvi, no? Xd) , això sí amb calma, pots intentar saber-t’ho tot, cosa que és complicat. Millor agafa idees generals que després t’ajudin a desenvolupar els temes. Relaciona conceptes, paraules clau... et servirà molt més!\n2.- Dorm bé, sobretot el dia abans!! Són tres dies intensos, voler “empollar” mil coses a l’últim moment no sol donar eficàcia!\n3.- Pensa en positiu! T’has de mentalitzar que encara que siguin dies crucials, si les coses no surten com t’agradaria tens moltes opcions a explorar! Que la pressió no et jugui males passades, ves a per totes i esforçat però sense estressar-te!\n4.- Confia en tu mateix!!! En la teva capacitat, en els teus recursos! Li donem molta importància a les notes i la tenen, però no demostren la nostra valia personal.\n5.- Al acabar... surt de festa!! Quan surts de l’últim examen, respira! Relaxa’t i no hi pensis més, les notes ja arribaran en el seu moment. Siguin quines siguin les teves sensacions, surt de festa i distreu-te! T’has esforçat i has donat el millor de tu, queda’t amb això és el més important! ;)\n***A banda d’això, per als que esteu buscant feina per aquest estiu, us fem saber que l’Oficina de Treball de Tremp ha organitzat una ronda d’entrevistes per a que les empreses del Pallars us puguin entrevistar!\nUs invitem a venir el dijous, 14 de juny a les 19:00h a l’Epicentre de Tremp us esperem!\nPallars Jove, selectivitat, Oficina Jove Pallars Jussà, Pallars Jove


▷ Els 5 museus més divertits de Tarragona per visitar amb nens - Escapada amb nens\nLes experiències més didàctiques i atractives per viure en família\nMés enllà dels seus atractius naturals, mediambientals i paisatgístics, a la província de Tarragona podem trobar museus de primer nivell; ideals per fer-hi una escapada amb nens, per tal que experimentin, aprenguin i, en definitiva, es diverteixin en espais que amaguen secrets i vivències sensacionals.\nEn família, viatjarem al Triàsic i en endinsarem en un mar tropical i de conte, coneixerem l'univers i el llegat del gran mestre Antoni Gaudí, descobrirem com era la vida al Port de Tarragona en època dels romans i aprendrem antics oficis relacionats amb el mar, visitarem l'únic museu del vidre de Catalunya i quedarem fascinats amb les seves formes capritxoses, veurem barraques típiques de Delta de l'Ebre i ens quedarem bocabadats amb un aquari amb centenars de peixos i altres espècies. Per últim, ens escaparem al Centre Picasso d'Horta de Sant Joan, on els nens podran contactar amb el llegat d'un altre geni.\n1Museu del Port de Tarragona\nVaixells, eines pròpies del món mariner, aparells, maquinària, fotografies, tècniques de navegació, explicació dels oficis relacionats amb el mar i tot combinat amb experiències audiovisuals, videojocs i projeccions de 360 graus, entre molts altres alicients.\nAl nou Museu del Port de Tarragona ens endinsarem en família en un recinte repensat i remodelat perquè grans i petits passin una estona divertida i amena.\nConeixerem la història del Port de Tarragona des que els romans hi van desembarcar, ara fa més de 2.000 anys, aprendrem tècniques d'arqueologia subaquàtica.\nConsulta aquí tota la informació pràctica de la visita al Museu del Port de Tarragona amb nens.\nSi esteu al Port de Tarragona també us poden interessar els següents posts:\nUn dia al Port de Tarragona amb nens, l'ànima marinera de Tarragona\nUn dia a Tarragona amb nens: Ens divertim com els romans\nUn cap de setmana al Tarragonès, una escapada amb aires romans\n2Museu d'Alcover, el Juràssic en família\nUna de les experiències més recomanables per fer amb nens al Museu d'Alcover és viure el "Triàsic, explosió de vida", on coneixerem el patrimoni paleontològic de les Muntanyes de Prades, descobrirem fòssils de peixos marins de fa 240 milions d'anys i ens endinsarem en un mar de conte.\nEs tracta d'un viatge a la història de la Terra en un recorregut molt amè i enriquidor per als nens.\nConsulta aquí tota la información pràctica de la visita al Museu d'Alcover amb nens.\nI ja que sou a Alcover, un del pobles amb més atractius de l'Alt Camp, també us pot interessar el següent post: Un cap de setmana a l'Alt Camp amb nens, una escapada monumental.\n3Centre Gaudí de Reus\nEl llegat d'Antoni Gaudí continua intacte i perdura en el temps, i un exemple que els nens poden conèixer és la Sagrada Família, actualment encara en construcció.\nEn aquest museu de Reus, els nens coneixeran la seva obra en un recorregut concebut per despertar els sentits i la ment a noves i fantàstiques experiències. Aprendrem a tocar, observar i escoltar de manera diferent.\nConsulta aquí tota la informació pràctica de la visita al Centre Gaudí de Reus amb nens.\nI ja que sou a Reus, la capital del Baix Camp, també us pot interessar aquest post: Un cap de setmana al Baix Camp amb nens, una escapada a les Muntanyes de Prades.\n4Museu del vidre de Vimbodí\nEls nens i nenes estan més que familiaritzats amb el vidre, de manera que la visita al Museu del Vidre de Vimbodí pot resultar molt atractiva perquè veuran de molt aprop com es treballa aquest material de forma artesanal; una experiència que segurament molts no han vist mai.\nI ho faran escoltant un mestre vidrier, que ens farà una demostració en directe de com es tracta el vidre bufat. La visita és recomanable perquè el de Vimbodí és l'únic museu dedicat al vidre que hi ha a Catalunya.\nConsulta aquí tota la informació pràctica de la visita amb nens al Museu del vidre de Vimbodí.\nI ja que esteu a Vimbodí i Poblet, també us poden interessar els següents posts: Un cap de setmana a la Conca de Barberà amb nens, una escapada boletaire\nExcursions a la Conca de Barberà amb nens\n5El Centre Picasso, un museu per inspirar-vos\nConsulta aquí tota la informació de la visita del Centre Piscasso amb nens.\nI ja sou a Horta de Santa Joan, a la Terra Alta també us pot interessar el següent post: Un cap de setmana a la Terra Alta amb nens, una escapada per trobar la inspiració\nUn viatge amb olors cap al món rural


L'ACA impulsa l'ampliació i millora de la de... - Govern.cat\nquery_builder 13 abril 2022 10:45\nL'ACA impulsa l'ampliació i millora de la depuradora de Balaguer, a la comarca de la Noguera\nS'ha posat a licitació la redacció del projecte constructiu, amb un pressupost proper als 118.000 euros, podent-se presentar ofertes fins el 21 d'abril\nUn cop s'hagi adjudicat i signat el contracte, es disposarà d'un termini de 9 mesos per a definir quines són les actuacions més adients per ampliar la planta\nEs preveu una inversió de 2 MEUR, aportats íntegrament per l'Agència Catalana de l’Aigua, i l’actuació es durà a terme durant el proper cicle de planificació (2022-2027)\nImatge actual de la depuradora de Balaguer.\nL'Agència Catalana de l'Aigua ha posat a licitació la redacció del projecte constructiu per ampliar i millorar el funcionament de la depuradora de Balaguer, a la comarca de la Noguera. Amb un pressupost de licitació proper als 118.000 euros, es disposa fins el 21 d'abril per a poder presentar ofertes. Un cop el contracte s'hagi adjudicat i signat, es disposarà d'un termini de 9 mesos per definir les millors solucions tècniques per ampliar la planta.\nLa depuradora de Balaguer es va posar en servei l’any 1994 amb un cabal de disseny de 3.750 m3/dia, equivalent a una població de 18.750 habitants. Depura les aigües residuals dels nuclis de Balaguer, Vallfogona de Balaguer, el polígon industrial de Campllong i la zona de l'Hostal Nou. Inicialment disposava d'un reactor biològic, un decantador secundari i una centrífuga per a la deshidratació dels fangs en excés.\nEn el cicle de planificació vigent (2016-2021) s'han fet diverses millores per a incrementar la capacitat de la planta, dins de les actuacions per part de l’ACA en matèria de reposició i millores, com la construcció d'un segon decantador i una segona centrífuga. Pel que fa al reactor biològic, es va dur a terme la substitució dels rotors per difusors, dotant-lo d’una major capacitat de tractament i millor eficiència energètica. Tots aquests treballs van suposar una inversió de més de 400.000 euros.\nDos milions d’euros d'inversió\nMalgrat aquestes actuacions encara és necessari preveure millores per tal de tractar amb garanties les aigües residuals que rep la planta, així com actualitzar les instal·lacions existents i que seran les que s'hauran de definir en la redacció del projecte que s'ha posat a licitació. En la redacció del projecte s’implantarà la metodologia de Modelatge d’informació de la construcció (Building Information Modelling, BIM).\nAquesta segona fase dels treballs està prevista en l'escenari de planificació 2022-2027 i té prevista una inversió de 2 MEUR.\nActualment hi ha 538 depuradores en servei a Catalunya, que sanegen les aigües residuals del 97,1% de la població catalana. Pel que fa a la comarca de la Noguera, hi ha 11 depuradores en funcionament que donen servei a prop del 78% de la població de la comarca.\nFoto. Depuradora de Balaguer. 222